United Africans Transformation

Die United Africans Transformation (UAT) is 'n Suid-Afrikaanse politieke party onder die leiding van Bantu Wonder Mahlatsi.UAT Home. https://www.uat2023.org/   Besoek op 26 April 2024.

UTA beskyf hulself as “… 'n Pan-Afrika politieke beweging met sy wortels geanker in ons tradisionele Afrika-waardes; Nederigheid en Uitnemendheid. Vir die welvaart van die samelewing en om die sosio-ekonomie aan te spreek, bepleit ons as UAT 'n radikale ekonomiese transformasie en die verlening van die gemarginaliseerde arm Afrikane toegang tot grond om voedselsekerheid en entrepreneursgeleenthede te beskerm.”

Volgens die party sal “…radikale ekonomiese transformasie die belofte inhou om die sosio-ekonomiese landskap vir die meerderheid arm Afrikane te hervorm. Hierdie ononderhandelbare benadering sal die diepgewortelde ongelykhede aanspreek en gemeenskappe bemagtig om in 'n regverdige en regverdige samelewing te floreer.”UAT Home. https://www.uat2023.org/    Besoek op 26 April 2024.

UAT het aan die Suid-Afrikaanse algemene verkiesing van 2024 deelgeneemNational Candidates List, Independent Electoral Commission, Besoek 26 Maart 2024. en het een setel in die Nasionale Vergadering gewen. UAT het aanvanklik by die Regering van Nasionale Eenheid (RNE) aangesluit maar op 12 Julie 2024 het die UAT aan die RNE onttrek omdat dit geen poste in die Kabinet ontvang het nie.

 Verkiesingsresultate 
 Nasionale verkiesings 
 Verkiesing Stemme % Setels 2024 35 679	 0,22 1

 Verwysings 

Kategorie:Politieke organisasies in Suid-Afrika